钦定古今图书集成/明伦汇编/皇极典/第116卷 > 元二
## 钦定古今图书集成/明伦汇编/皇极典/第116卷 > 元二

### 世祖本纪一

按《元史世祖本纪》，“世祖圣德神功文武皇帝，讳忽必
烈，睿宗皇帝第四子，母庄圣太后怯烈氏。以乙亥岁
八月乙卯生。及长，仁明英睿，事太后至孝，尢，善抚下，
纳弘吉剌氏为妃。岁甲辰，帝在潜邸，思大有为于天
下，延藩府旧臣及四方文学之士，问以治道。岁辛亥
六月，宪宗即位。同母弟惟帝最长且贤，故宪宗尽属”
以漠南汉地，军国庶事，遂南驻爪忽都之地。邢州有
两荅剌罕言于帝曰：“邢，吾分地也。受封之初，民万馀
户。今日减月削，才五七百户耳。宜选良吏抚循之。”帝
从其言，承制以脱兀脱及张耕为邢州安抚使，刘肃
为商榷使，邢乃大治。岁壬子，帝驻桓、抚间，宪宗令断
事官牙鲁瓦赤与不只儿等总天下财赋于燕视事，
一日杀二十八人，其一人盗马者，杖而释之矣。偶有
献环刀者，遂追还所杖者，手试刀斩之。帝责之曰：“凡
死罪，必详谳而后行刑。今一日杀二十八人，必多非
辜，既杖复斩，此何刑也？”不只儿错愕不能对。太宗朝，
立军储所于新卫，以收山东、河北丁粮，后惟计直取
银帛，军行则以资之。帝请于宪宗，设官筑五仓于河
上，始令民入粟。宋遣兵攻虢之卢氏，河南之永宁卫
之八柳渡，帝言之宪宗，立经略司于汴，以忙哥、史天
泽、杨惟中、赵璧为使，陈纪、杨果为参议，俾屯田唐、邓
等州，授之兵牛，敌至则御，敌去则耕。仍置屯田万户
于邓，完城以备之。夏六月，入觐宪宗于曲先恼儿之
地，奉“命帅师征云南。”秋七月丙午，祃牙西行。岁癸丑，
受京兆分地。诸将皆筑第京兆，豪侈相尚。帝即分遣
使戍兴元诸州，又奏割河东解州盐池以供军食。立
从宜府于京兆，屯田凤翔，募民受盐入粟，转漕嘉陵。
夏遣王府尚书姚枢立京兆宣抚司，以孛兰及杨惟
中为使，关、陇大治。又立交钞提举司印钞，“以佐经用。”
秋八月，师次临洮，遣玉律术王君侯、王鉴谕大理，不
果行。九月壬寅，师次忒剌，分三道以进：大将兀良合
带率西道兵由晏当路，诸王抄合、也只烈帅东道兵
由白蛮，帝由中道。乙巳，至满陀城，留辎重。冬十月丙
午，过大渡河，又经行山谷二千馀里，至金沙江，乘革
囊及筏以渡。摩娑蛮主迎降。其地在大理北四百馀
里。十一月辛卯，复遣玉律术等使大理。丁酉，师至白
蛮打郭寨，其主将出降，其侄坚壁拒守，攻拔杀之，不
及其民。庚子，次三甸。辛丑，白蛮送款。十二月丙辰，军
薄大理城。初，大理主段氏微弱，国事皆决于高祥、高
和兄弟。是夜，祥率众遁去，命大将也古及拔突儿追
之。帝既入大理曰：“城破而我使不出，计必死矣。”己未，
西道兵亦至，命姚枢等搜访图籍，乃得三使尸。既瘗，
命枢为文祭之。辛酉，南出龙首城，次赵脸。癸亥，获高
祥，斩于姚州。留大将兀良合带戍守。以刘时中为宣
抚使，与段氏同安辑大理，遂班师。岁甲寅夏五月庚
子，驻六盘山。六月，以廉希宪为关西道宣抚使，姚枢
为劝农使。秋八月，至自大理，驻桓、抚间，复立抚州。冬，
驻爪忽都之地。岁乙卯春，复驻桓、抚间。冬，驻奉圣州
北。岁丙辰春三月，命僧子聪卜地于桓州东滦水北
城开平府，经营宫室。冬，驻于合剌八剌合孙之地。宪
宗命益怀州为分地。岁丁巳春，宪宗命阿蓝荅儿、刘
太平会计京兆、河南财赋，大加“钩考，其贫不能输者，
帝为代偿之。”冬十二月，入觐于也可迭烈孙之地，议
分道攻宋，以明年为期。岁戊午，冬十一月戊申，祃牙
于开平东北，是日启行。岁己未，春二月，会诸王于邢
州。夏五月，驻小濮州，征东平宋子贞、李昶，访问得失。
秋七月甲寅，次汝南，命大将拔都儿等前行，备粮汉
上，戒诸将毋妄杀。命杨惟中、郝经宣抚江淮，必阇赤
孙贞督军须。蔡州有军士犯法者，贞缚致有司，白于
帝，命戮以徇，诸军凛然，无敢犯令者。八月丙戌，渡淮。
辛卯，入大胜关，宋戍兵皆遁。壬辰，次黄陂。甲午，遣廉
希宪招台山寨，比至，千户董文炳等已破之。时淮民
被俘者众，悉纵之。庚子，先锋茶忽得宋沿江制置司
榜来上，有云：“今夏谍者闻北兵会议取黄陂民船系
筏，由阳逻堡以渡，会于鄂州。”帝曰：“此事前所未有，愿
如其言。”辛丑，师次江北。九月壬寅朔，亲王穆哥自合
州钓鱼山遣使以宪宗凶问来告，且请北归以系天

岸即浒黄洲。宋以大舟扼江渡，帝遣兵夺二大舟。是
夜，遣木鲁花赤张文谦等具舟楫。乙巳，迟明，至江岸，
风雨晦冥，诸将皆以为未可渡，帝不从。遂申敕将帅，
扬旗伐鼓，三道并进，天为开霁，与宋师接战者三，杀
获甚众。迳达南岸，军士有擅入民家者，以军法从事，
凡所俘获悉纵之。丁未，遣王冲道、李宗杰、訾郊招谕
鄂城，比至东门，矢下如雨，冲道坠马，为敌所获，宗杰、
郊奔还，帝驻浒黄洲。己酉，抵鄂，屯兵教场。庚戌，围鄂。
壬子，登城东北压云亭，立望楼，高可五丈，望见城中
出兵，趣兵迎击，生擒二人云“贾似道率兵救鄂，事起
仓卒，皆非精锐。”遂命官取逃民弃粮，聚之军中，为攻
取计。戊午，顺天万户张柔兵至，大将拔突儿等以舟
师趣岳州，遇宋将吕文德自重庆来，拔都儿等迎战，
文德乘夜入鄂，城守愈坚。冬十月辛未朔，移驻乌龟
山。甲戌，拔突儿还自岳。十一月丙辰，移驻牛头山。兀
良合带略地诸蛮，由交趾历邕、桂抵潭州，闻帝在鄂，
遣使来告。时先朝诸臣阿蓝荅儿、浑都海、脱火思、脱
里赤等，谋立阿里不哥。阿里不哥者，睿宗第七子，帝
之弟也。于是阿蓝荅儿发兵于汉北诸部，脱里赤括
兵于汉南诸州，而阿蓝荅儿乘传调兵，去开平仅百
馀里。皇后闻之，使人谓之曰：“发兵大事，太祖皇帝曾
孙真金在此，何故不令知之？”阿蓝荅儿不能答。继又
闻脱里赤亦至燕，后即遣脱欢爱莫干驰至军前密
报，请速还。丁卯，发牛头山，声言趣临安，留大将拔突
儿帅诸军围鄂。闰月庚午朔，还驻青山矶。辛未，临江
岸，遣张文谦还，谕诸将曰：“迟六日当去鄂”，退保浒黄
洲，命文谦发降民二万北归。宋。贾似道遣宋京请和，
命赵璧等语之曰：“汝以生灵之故，来请和好，其意甚
善。然我奉命南征，岂能中止。果有事大之心，当请于
朝。”是日，大军北还。己丑，至燕。脱里赤方括民兵，民甚
苦之。帝诘其由，托以宪宗临终之命。帝察其包藏祸
心，所集兵皆纵之，人心大悦。是冬，驻燕京近郊。
中统元年春三月戊辰朔，车驾至开平，亲王合丹、阿
只吉率西道诸王，塔察儿、也先哥、忽剌、忽儿、爪都率
东道诸王皆来会，与诸大臣劝进，帝三让，诸王、大臣
固请。辛卯，帝即皇帝位，以祃祃、赵璧、董文炳为燕京
路宣慰使。陜西宣抚使廉希宪言：“高丽国王尝遣其
世子倎入觐，会宪宗将兵攻宋，倎留三年不遣。今闻
其父已死，若立倎遣归国，彼必怀德于我，是不烦兵
而得一国也。”帝是其言，改馆倎，以兵卫送之，仍赦其
境内。夏四月戊戌朔，立中书省，以王文统为平章政
事，张文谦为左丞。以八春、廉希宪、商挺为陕西、四川
等路宣抚使，赵良弼参议司事，粘合南合、张启元为
西京等处宣抚使。己亥，诏谕高丽国王王倎，仍归所
俘民及其逃户，禁边将勿擅掠。辛丑，以即位诏天下，
诏曰：“朕惟祖宗肇造区宇，奄有四方，武功迭兴，文治
多缺，五十馀年于此矣。盖时有先后，事有缓急，天下
大业，非一圣一朝所能兼备也。先皇帝即位之初，风
飞雷厉，将大有为，忧国爱民之心，虽切于己，尊贤使
能之道，未得其人。方董夔门之师，遽遗鼎湖之泣，岂
期遗恨，竟勿克终。肆予冲人，渡江之后，盖将深入焉。
乃闻”国中重以佥军之扰，黎民惊骇，若不能一朝居
者。予为此惧，驿骑驰归。目前之急虽纾，境外之兵未
戢，乃会群议，以集良规。不意宗盟，辄先推戴，左右万
里，名王巨臣，不召而来者有之，不谋而同者皆是。咸
谓国家之大统，不可久旷，神人之重寄，不可暂虚。求
之今日太祖嫡孙之中，先皇母弟之列，以“贤以长，止
予一人。今虽征伐之间，每存仁爱之念，博施济众，实
可为天下主。天道助顺，人谟与能，祖训传国，大典于
是乎在，孰敢不从。朕峻辞固让，至于再三，祈恳益坚，
誓以死请。于是俯徇舆情，勉登大宝。自惟寡昧，属时
多艰，若涉渊冰，罔知攸济。爰当临御之始，宜新弘远
之规，祖述变通，正在今日，务施实德，不尚虚文，虽承
平未易遽臻，而饥渴所当先务。呜呼！历数攸归，钦应
上天之命，勋亲斯托，敢忘列祖之规？体极建元，与民
更始，朕所不逮。更赖我远近宗族、中外文武，同心协
力，献可替否之助也。诞告多方，体予至意。”丁未，以翰
林侍读学士郝经为国信使，翰林待制、河源礼部郎
中刘人杰副之，使于宋。丙辰，收辑中外官吏，宣扎牌
面。遣帖木儿、李舜钦等行部考课各路诸色工匠，置
急递铺。乙丑，征诸道兵六千五百人赴京师宿卫，置
互市于涟水军。禁私商不得越境，犯者死。是月，阿里
不哥僣号于和林城西按坦河，召贾居贞、张儆、王焕、
完颜愈乘传赴阙。五月戊辰朔，诏燕帖木儿、忙古带
节度黄河以西诸军。丙戌，建元中统，诏曰：“祖宗以神
武定四方，淳德御群下。朝廷草创，未遑润色之文；政
事变通，渐有纲维之目。朕获缵旧服，载扩丕图，稽列
圣之洪规，讲前代之定制。建元表岁，示人君万世之
传；纪时书王，见天下一家之义；法《春秋》之正始，体大
《易》之乾元。炳焕皇猷，权舆治道。可自庚申年五月十九日建元为中统元年。惟即位体元之始，必立经陈
纪为先。故内立都省以总宏纲，外设总司以平庶政。
仍以兴利除害之事、补偏救弊之方，随诏以颁。於戏！
秉箓握枢，必因时而建号；施仁发政，期与物以更新。
敷宣恳恻之辞，表著忧劳之意。凡在臣庶，体予至怀。”
诏安抚寿春府军民。甲午，以阿里不哥反，诏赦天下。
乙未，立十路宣抚司，以赛典赤李德辉为燕京路宣
抚使，徐世隆副之，宋子贞为益都、济南等路宣抚使，
王磐副之；河南路经略使史天泽为河南宣抚使，杨
果为北京等路宣抚使，赵昺副之，张德辉为平阳、太
原路宣抚使，谢瑄副之；孛鲁海牙、刘肃并为真定路
“宣抚使，姚枢为东平路宣抚使，张肃副之；中书左丞
张文谦为大名、彰德等路宣抚使，游显副之；粘合《南
合》为西京路宣抚使，崔巨济副之；廉希宪为京兆等
路宣抚使。以汪惟正为巩昌等处便宜都总帅，虎阑
箕为巩昌路元帅。”诏谕成都路侍郎张威安抚元忠、
绵、资、邛、彭等州，西川、潼川、隆庆、顺庆等府及各处山
砦归附官吏，皆给宣命金符有差。诏“平阳、京兆两路
宣抚司佥兵七千人，于延安等处守隘，以万户郑鼎、
昔剌、忙古带领之，贫不能应役者官为资给。征诸路
兵三万驻燕京近地。命诸路市马万匹送开平府。以
总帅汪良臣统陕西汉军，于沿河守隘，立望云驿，非
军事毋得辄入。”荧惑入南斗，留五十馀日。六月戊戌，
诏燕京、西京、北京三路宣抚司，运米十万石输开平
府及抚州沙井、靖州鱼儿泺，以备军储。以李璮为江
淮大都督。刘太平等谋反，事觉，伏诛，并诛乞带不花
于东川，明里火者于西川。浑都海反。乙巳，李璮言获
宋谍者，言贾似道调兵，声言攻涟州，遣人觇之，见许
浦江“口及射阳湖兵船二千艘，宜缮理城堑以备。”罢
阿蓝带儿所签解盐户军百人。壬子，诏陕西、四川宣
抚司八春节制诸军。乙卯，诏东平路万户严忠济等
发精兵一万五千人赴开平。乙丑，以石长不为大理
国总管，佩虎符。诏十路宣抚司造战袄裘帽，各以万
计输开平。是月，召真定刘郁、邢州郝子明、彰德胡祗
遹，燕京冯渭、王光益、杨恕、李彦通、赵和之，东平韩文
献、张昉等乘传赴阙。高丽国王王倎遣其子永安公
僖、判司宰事韩即来贺即位，以国王封册、王印及虎
符赐之。秋七月戊辰，敕燕京、北京、西京、真定、平阳、大
名、东平、益都等路宣抚司，造羊裘、皮帽、裤靴，皆以万
计输开平。己巳，以万户史天泽扈从先帝有功，赐银
万五千两。遣灵州种田民还京兆。庚午，赐山东行省
大都督李璮金符二十、银符五，俾给所部有功将士。
癸酉，以燕京路宣慰使祃祃行中书省事，燕京路宣
慰使赵璧、平章政事张启元、参知政事王鹗、翰林学
士承旨兼修国史。河南路宣抚使史天泽兼江淮诸
翼军马经略使。丙子，诏中书省给诸王塔察儿益都、
平州封邑、岁赋金帛，并以诸王白虎、袭剌门所属民
户、人匠岁赋给之。诏造《中统元宝》交钞，立互市于颍
州、涟水、光化军。北京路都元帅阿海乞免所部军士
征徭，从之。宋兵攻边城，诏遣太尹怯列忙古带率所
部合兵击之，下诏褒赏行省大都督李璮。帝自将讨
阿里不哥。敕刘天麟规措中都析津驿传马。八月丙
午，授中书左丞、行大名等路宣抚使张文谦虎符。丁
未，诏都元帅纽璘所过毋擅捶掠官吏。己酉，立秦蜀
行中书省，以京兆等路宣抚使廉希宪为中书省右
丞，行省事。宋兵临涟州，李璮乞诸道援兵。癸丑，赐必
阇赤塔剌浑银二千五百两。李璮乞遣将益兵，渡淮
攻宋，以方遣使修好，不从。癸亥，泽州、潞州旱，民饥，敕
赈之。九月丁卯，帝在转都儿哥之地，以阿里不哥遗
命，下诏谕中外。乙亥，李璮复请攻宋，复谕止之。壬午，
初置拱卫仪仗。是月，阿蓝荅儿率兵至西凉府，与浑
都海军合，诏诸王合丹、合必赤与总帅汪良臣等率
师讨之。丙戌，大败其军于姑臧，斩阿蓝荅儿及浑都
海，西土悉平。冬十月丁未，李璮言宋兵复军于涟州。
癸丑，初行《中统宝》钞。戊午，车驾驻昔光之地，命给官
钱，雇在京橐驼，运米万石输行在所。十一月戊子，发
常平仓，赈益都、济南、滨棣饥民。十二月丙申，以礼部
郎中孟甲、礼部员外郎李文俊使安南大理。乙巳，李
坛上将士功，命坛以“益都”银赏之。帝至自和林，驻跸
燕京近郊。始制祭享太庙祭器、法服。以梵僧八合思
八为帝师，授以玉印，统释教。立仙音院，复改为玉宸
院。括乐工，立仪凤司，又立符宝局及御酒库、群牧所。
升卫辉为总管府。赐亲王穆哥银二千五百两，诸王
按只带、忽剌忽儿、合丹忽剌出胜纳合儿银各五千
两，文绮、帛各三百匹，金、素半之；诸王塔察、阿术鲁钞
各五十九锭有奇，绵五千九十八斤，绢五千九十八
匹，文绮三百匹，金、素半之；海都银八百三十三两，文
绮五十匹，金、素半之；睹儿赤、也不干银八百五十两，
兀鲁忽带银五千两，文绮三百匹，金、素半之；只必帖
木儿银八百三十三两，瓜都伯木儿银五千两，文绮

先朝皇后怙古伦银二千五百两，罗绒等折宝钞二
十三锭有奇，皇后斡者思银二千五百两，兀鲁忽乃
妃子，银五千两。自是，岁以为常。

二年春正月辛未夜，东北赤气照人，大如席。乙酉，宋
兵围涟州。己丑，李璮率将士迎战，败之。赐诏奖谕，给
金银符以赏将士。庚寅，璮擅发兵修益都城堑。二月
丁酉，太阴掩昴。己亥，宋兵攻涟水，命阿术等帅兵赴
之。丙午，车驾幸开平。诏减免民间差发，罢守隘诸军。
秦蜀行省借民钱给军，以今年税赋偿之。免平阳、太
原军站户重科租税。丁未，诏行中书省平章祃祃及
王文统等率各路宣抚使赴阙。丁巳，李璮破宋兵于
沙湖堰。三月壬戌朔，日有食之。夏四月丙午，诏军中
所俘儒士，听赎为民。辛亥，遣弓工往教鄯阐人为弓。
乙卯，诏十路宣抚使量免民间课程。命宣抚司官劝
农桑，抑游惰，礼高年，问民疾苦，举文“学才识可以从
政及茂才异等，皆列名上闻，以听擢用。其职官污滥
及民不孝悌者，量轻重议罚。”辛酉，诏太康弩军二千
八百人戍蔡州。以礼部郎中刘芳使大理等国。五月
乙丑，禁使臣毋入民家，令止顿析津驿。遣崔明道、李
全义为详问官，诣宋淮东制司访问国信使郝经等
所在，仍以稽留信使、侵扰疆埸诘之。庚辰，敕使臣及
军士所过城邑，官给廪饩，毋扰于民。丁亥，申严沿边
军民越境私商之禁。唐庆子政臣入见，诏复其家。弛
诸路山泽之禁，禁私杀马牛。申严越境私商贩马匹
者罪死。以河南经略宣抚使史天泽为中书右丞相，
河南军民并听节制。诏成都路置惠民药局，遣王祐
于西川等路采访医、儒、僧、道。六月癸巳，括漏籍老幼
等户，协济编户赋税。丙申，赐新附人王显忠、王谊等
衣物有差。李璮遣人献涟水捷。罢诸路拘收孛兰奚。
禁诸王擅遣使招民及征私钱。戊戌，太阴犯角。诏谕
十路宣抚司并管民官定盐酒税课等法。癸卯，以严
忠范为东平路行军万户兼管民总管，仍“谕东平路
达鲁花赤等官并听节制。”诏定中外官所乘马数各
有差。乙巳，赈火少里驿户之乏食者。赏钦察所部将
校有功者银二千五百两及币帛有差。己酉，命窦默
仍翰林侍讲学士。默与王鹗面论王文统不宜在相
位，荐许衡代之，帝不怿而罢。辛亥，转懿州米万石，赈
亲王塔察儿所部饥民。赐亲王合丹所部军币帛九
百匹，布千九百匹。乙卯，敕平阳路安邑县蒲萄酒自
今毋贡。诏宣圣庙及管内书院有司岁时致祭，月朔
释奠。禁诸官员使臣、军马毋得侵扰亵渎，违者加罪。
丙辰，以汪良臣同签巩昌路便宜都总帅，凡军民官
并听良臣节制。丁巳，敕诸路造人马甲及铁装具万
二千输开平。戊午，诏毋收卫辉、怀孟赋税，以偿其所
借刍粟。庚申，宋泸州安抚使刘整举城降。以整行夔
府路中书省兼安抚使，佩虎符，仍谕都元帅纽璘等，
使存恤其民。赐故金翰林修撰魏璠谥靖肃。秦蜀行
省言，“青居山都元帅钦察等所部将校有功。”诏降虎
符一、金符五、银符五十七，令行省铨定职名给之。城
临洮，升真定鼓城县为晋州，以鼓城、安平、武强、饶阳
隶焉。赐僧子聪怀孟、邢州田各五十顷。罢金、银、铜、铁、
丹粉、锡碌坑冶所役民夫，及河南舞阳姜户、藤花户，
还之州县。赐大理国主段实虎符，优诏抚谕之。命李
璮领益都路盐课，出工局绣女听其婚嫁。怀孟广济
渠，提举王允中、大使杨端仁凿沁河，渠成，溉田四百
六十馀所。高丽国王《倎》更名禃，遣其世子《愖》奉表来
朝。命宿卫将军孛里察、礼部郎中高逸民持诏往谕，
仍以玉带赐之。以不花为中书右丞相，耶律铸为中
书左丞相，张启元为中书右丞，授管领崇庆府、黎、雅、
威、茂、邛、灌七处军民、小太尉虎符。秋七月辛酉朔，立
军储都转运使司，以马月合乃为使，周锴为副使。癸
亥，初立翰林国史院。王鹗请修辽、金二史。又言：“唐太
宗置弘文馆，宋太宗设内外学士院，今宜除拜学士
院官，作养人才。乞以右丞相史天泽监修国史，左丞
相耶律铸、平章政事王文统监修辽、金史，仍采访遗
事。”并从之。赈和林饥民。赏巩昌路总帅汪惟正将校
斩浑都海功，银二千五百两，马价银四千九百两。诸
王昌童招河南漏籍户五百，命付之有司。命总管王
青制神臂弓、柱子弓。谕河南管军官于近城地量存
牧场，馀听民耕。巴思荅儿乞于高丽、鸭绿江西立互
市，从之。乙丑，遣使持香币祀岳渎。丁丑，渡江新附民
留屯蔡州者，徙居怀孟，贷其种食。以万家奴为安抚
高丽军民达鲁花赤，赐虎符。庚辰，西京、宣德陨霜，杀
稼。辛巳，诏许衡即其家教怀孟生徒。命西京宣抚司
造船，备西夏漕运。壬午，遣纳速剌、丁孟甲等使安南。
乙酉，以牛驿雨雪，道途泥泞，改立水驿。己丑，命炼师
王道归于真定筑道观，赐名玉华。谕将士举兵攻宋，
诏曰：“朕即位之后，深以戢兵为念，故年前遣使于宋，
以通和好。宋人不务远图，伺我小隙，反启边衅，东剽
西掠，曾无宁日。朕今春还宫，诸大臣皆以举兵南伐为请。朕重以两国生灵之故，犹待信使还归，庶有悛
心以成和议。留而不至者，今又半载矣。往来之礼遽
绝，侵扰之暴不已。彼尝以衣冠礼乐之国自居，理当
如是乎？曲直之分，灼然可见。今遣王道贞往谕卿等，
当整尔士卒，砺尔戈矛，矫尔弓矢，约会诸将，秋高马
肥，水陆分道而进，以为问罪之举。尚赖宗庙社稷之
灵，其克有勋。卿等当宣布朕心，明谕将士，各当自勉，
毋替朕命。”鄂州青山矶、浒黄洲所招新民迁至江北
者，设官领之。敕怀孟牧地听民耕垦。八月壬辰，赐故
金补阙李大节谥贞肃。丁酉，命开平守臣释奠于宣
圣庙。戊戌，以燕京等路宣抚使赛典赤为平章政事。
敕以贺天爵为金齿等国安抚使，忽林伯副之，仍招
谕使安其民。己亥，谕武卫军都指挥使李伯祐汰本
军疲老者，选精锐代之。给海青银符一，有奏，驰驿以
闻。辛丑，以宣抚使粘合南合为中书右丞，阔阔为中
书左丞，贾文备为开元女直、水达达等处宣抚使，赐
虎符。以宋降将王青为总管，教武卫军习射。己巳，禁
以俘掠妇女为娼。丙午，太白犯岁星。以许衡为国子
祭酒。丁未，以姚枢为大司农，窦默仍翰林侍讲学士。
先是，以枢为太子太师，衡为太子太傅，默为太子太
保。枢等以不敢当师傅礼，皆辞不拜，故复有是命。初
立劝农司，以陈邃、崔斌、成仲宽、粘合从中为滨棣、平
阳、济南、河间劝农使，李士勉、陈天锡、陈膺武、忙古带
为邢洺、河南、东平、涿州劝农使。己酉，命大名等路宣
抚使，岁给翰林侍讲学士窦默、太医副使王安仁衣
粮，赐田以为永业。甲寅，赏董文炳所将渡江及北征
有功者二十二人，银各五十两。封顺天等路万户张
柔为安肃公，济南路万户张荣为济南公。陕西四川
行省乞就决边方重刑，不允。诏陕西、四川行省存恤
归附军民。诏：“自今使臣有矫称上命者，有司不得听
受。诸王、后妃、公主、驸马非闻奏不许擅取官物。”赐庆
寿寺、海云寺陆地五百顷。敕西“京运粮于沙井，北京
运粮于鱼儿泊。立檀州驿。”颁斗斛权衡，赈桓州饥民。
赐诸王塔察儿金千两、银五千两、币三百匹，给阿石
寒甲价银千二百两。核实新增户口。措置诸路转输
法。命刘整招怀夔府、嘉定等处民户宋私商七十五
人入宿州，议置于法，诏宥之，还其货，听榷场贸易。仍
檄宋边将还北人之留南者。九月庚申朔，诏以忽突
花宅为中书省署，奉迁祖宗神主于圣安寺。癸亥，邢
州安抚使张耕告老，诏以其子鹏翼代之。武卫亲军
都指挥使李伯祐、董文炳言，武卫军疲老者，乞补换，
仍存恤其家，从之。丙寅，诏以粘合南合行中兴府中
书省。戊辰，大司农姚枢请以儒人杨庸教孔、颜、孟三
氏子孙，东平府详议官王镛兼充礼乐提举。诏以庸
为教授，以镛特兼太常少卿。辛未，以清沧盐课银偿
往岁所贷民钱给公费者。置和籴所于开平。以户部
郎中宋绍祖为提举和籴官。丙子，谕诸王、驸马，凡民
间词讼，毋得私自断决，皆听朝廷处置。河南民王四
妻靳氏一产三男，命有司量给赡养。敕：“今岁田租输
沿河近仓，官为转漕，不可劳民。”癸未，以甘肃等处新
罹兵革，民务农安业者，为戍兵所扰，遣阿沙焦端义
往抚治之，以海青银符二、金符十给中书省，量军国
事情缓急，付乘驿者佩之。以开元路隶北京宣抚司。
真定路官民所贷官钱，贫不能偿，诏免之。王鹗请于
各路选委博学老儒一人提举本路学校。特诏立诸
路提举学校官，以王万庆、敬铉等三十人充之。敕燕
京、顺天等路续制人甲五千，马甲及铁装具各二千。
冬十月庚寅朔，诏凤翔府种田户隶平阳兵籍，毋令
出征，务耕屯以给军饷。辛卯，陕西四川行省上言，军
务急速，若待奏报，恐失事机。诏与都元帅纽璘会议
行之。遣道士訾洞春代祀东海广德王庙。壬辰，敕火
儿赤奴怀率所部略地淮西。丁酉，敕爱亦伯等及陕
西宣抚司校核不鲁欢、阿蓝塔儿所贷官银。庚子，以
右丞张启元行中书省于平阳、太原等路。括西京两
路官民有壮马皆从军，令宣德州杨庭训统之，有力
者自备甲仗，无力者官与供给。两路奥鲁“官并在家
军人，凡有马者，并付新军。刘总管统领。昂吉所管西
夏军并丰州荨麻林、夏水阿剌浑，皆备鞍马甲仗，及
孛鲁欢所管兵，凡徒行者，市马给之，并令从军，违者
以失误军期论。”修燕京旧城，命平章政事赵璧、左三
部尚书怯烈门率蒙古、汉军驻燕京近郊。太行一带，
东至平、滦，西控关陕，应有“险阻，于附近民内选谙武
事者修立堡寨。”以河南屯田万户史权为江汉大都
督，依旧戍守。又选锐卒三千付史枢管领，于燕京近
郊屯驻。壬寅，命亳州张柔、归德邸浃、睢州王文干、水
军解成张荣实、东平严忠嗣、济南张宏七万户，以所
部兵来会。罢东平会计，前任官侵用财赋。甲辰，宋兵
攻泸州，刘整击败之。诏赏整银五千两、币帛二千匹。
失里荅、刘元振守御有功，各赏银五百两，将士银万
两、币帛千匹。乙巳，诏指挥副使郑江将千人赴开平，
指挥使董文炳率善射者千人由鱼儿泊赴行在所指挥使李伯祐率馀兵屯潮河川。壬子，诏“霍木海、乞
带等自得胜口至中都，预备粮饷刍粟。”丙辰，诏平章
政事塔察儿率军士万人，由古北口西，便道赴行在
所。十一月壬戌，大兵与阿里不哥遇于昔木土脑儿
之地，诸王合丹等斩其将合丹火儿赤及其兵三千
人。塔察儿与合必赤等复分兵奋击，大破之，追北五
十馀里。帝亲率诸军以蹑其后，其部将阿脱等降，阿
里不哥北遁。庚午，太阴犯昴。壬申，诏免今年赋税。癸
酉，驻跸帖买和来之地。以尚书怯烈门、平章赵璧兼
大都督，率诸军从塔察儿北上。“分蒙古军为二，怯烈
门从麦肖出居庸关，驻宣德、德兴府；讷怀从阿忽带
出古北口，驻兴州。”帝亲将诸万户、汉军及武卫军由
檀、顺州驻潮河川。敕官给刍粮，毋扰居民。罢十路宣
抚司，止存开元路。命诸路市马二万五千馀匹，授蒙
古军之无马者。丁丑，征诸路宣抚司官赴中都，移跸
于速木合打之地。诏汉军屯怀来、晋山。鹰坊阿里沙
及阿散兄弟二人以擅离扈从伏诛。十二月庚寅，诏
封皇子真金为燕王，领中书省事。辛卯，荧惑犯房。壬
辰，荧惑犯钩钤。癸巳，以昌抚、盖利泊等处荐罹兵革，
“免今岁租赋。”甲午，师还。诏撤所在戍兵，放民间新签
军。命太常少卿王镛教习大乐。壬寅，以隆寒，命诸王
合必赤所部军士无行帐者，听舍民居。命陜蜀行中
书省给绥德州等处屯田牛种农具。初立宫殿府，秩
正四品，专职营缮。立尚食局、尚药局。初设控鹤五百
四人，以刘德为军使领之。立异样局“达鲁花赤，掌御
用织造”，秩正三品，给银印，赐诸王金银币帛如岁例。
是岁，天下户一百四十一万八千四百九十有九，断
死罪四十六人。